b'\n_START_ARTICLE_\nMitk\xc3\xa4 h\xc3\xa4\xc3\xa4t!\n_START_SECTION_\nJuoni\n_START_PARAGRAPH_\nAltmanille tyypillisess\xc3\xa4 polveilevassa ja limitt\xc3\xa4isist\xc3\xa4 tragikoomisista kohtauksista muodostuvassa tarinassa kohtaavat upporikas sulhasen suku, Sloanit, ja \xc3\xa4kkirikastunut morsiamen suku, Brennerit. Elokuva seuraa vuorokauden ajan kaikkiaan 48 henkil\xc3\xb6hahmosta muodostuvaa h\xc3\xa4\xc3\xa4seuruetta kirkossa ja h\xc3\xa4\xc3\xa4talossa.\n_START_SECTION_\nVastaanotto\n_START_PARAGRAPH_\nHelsingin Sanomien Matti Salo piti elokuvaa tuoreeltaan Altmanin siihenastisista ohjauksista ehk\xc3\xa4 helpoiten l\xc3\xa4hestytt\xc3\xa4v\xc3\xa4n\xc3\xa4, huolimatta sen valtavasta henkil\xc3\xb6galleriasta ja paikoin karkeasta n\xc3\xa4yttelij\xc3\xa4nty\xc3\xb6st\xc3\xa4. Tyylillisesti Salo kuvaa h\xc3\xa4\xc3\xa4tarinaa farssin, melodraaman ja satiirin sekoitukseksi._NEWLINE_Carol Burnett oli sivuosastaan Golden Globe -ehdokkaana ja Altman ohjauksestaan Bafta-ehdokkaana.'